CELEX: 52012DP0101
Language: sl
Date: 2012-03-29 00:00:00
Title: Zahteva za zaščito poslanske imunitete Luigija de Magistrisa Sklep Evropskega parlamenta z dne 29. marca 2012 o zahtevi za zaščito imunitete in privilegijev Luigija de Magistrisa (2011/2097(IMM))

6.9.2013   
            
            
               SL
            
            
               Uradni list Evropske unije
            
            
               CE 257/86
            
         Četrtek, 29. marec 2012Zahteva za zaščito poslanske imunitete Luigija de Magistrisa
   P7_TA(2012)0101
   Sklep Evropskega parlamenta z dne 29. marca 2012 o zahtevi za zaščito imunitete in privilegijev Luigija de Magistrisa (2011/2097(IMM))
   2013/C 257 E/12
   
      Evropski parlament,
   
               —
            
            
               ob upoštevanju zahteve Luigija de Magistrisa z dne 11. aprila 2011, razglašene na plenarnem zasedanju 9. maja 2011, za zaščito svoje imunitete v okviru postopka pred sodiščem v Cosenzi v Italiji,
            
         
               —
            
            
               po zagovoru Luigija de Magistrisa v skladu s členom 7(3) Poslovnika,
            
         
               —
            
            
               ob upoštevanju pisnih predložitev Luigija de Magistrisa v skladu s členom 7(3) Poslovnika,
            
         
               —
            
            
               ob upoštevanju členov 8 in 9 Protokola št. 7 o privilegijih in imunitetah Evropske unije, člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodbe Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),
            
         
               —
            
            
               ob upoštevanju 68. člena ustave Italijanske republike,
            
         
               —
            
            
               ob upoštevanju člena 6(3) in člena 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0073/2012),
            
         
               A.
            
            
               ker je poslanec Evropskega parlamenta Luigi de Magistris zahteval, da se zaščiti njegova poslanska imuniteta v zvezi s postopkom pred italijanskim sodiščem;
            
         
               B.
            
            
               ker je zahteva Luigija de Magistrisa povezana s sodnim pozivom, ki je bil zoper njega vložen pri sodišču v Cosenzi v imenu dr. Vincenze Bruno Bossio v zvezi s trditvami, ki jih Luigi de Magistris navaja v svoji knjigi Assalto al PM, storia di un cattivo magistrato ("Napad na tožilca – Zgodba o hudobnem sodniku"), objavljeni aprila 2010,
            
         
               C.
            
            
               ker je v sodnem pozivu navedeno, da trditve iz te knjige predstavljajo obrekovanje, to pa vodi do zahteve za odškodnino;
            
         
               D.
            
            
               ker je bila knjiga objavljena v času, ko je bil Luigi de Magistris poslanec Evropskega parlamenta, saj je bil izvoljen leta 2009 na volitvah v Evropski parlament;
            
         
               E.
            
            
               ker se v skladu s členom 8 Protokola o privilegijih in imunitetah Evropske unije zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti, in ker v skladu s členom 9 tega protokola poslanci med zasedanjem Evropskega parlamenta uživajo na ozemlju svoje države imunitete, priznane poslancem parlamenta te države;
            
         
               F.
            
            
               ker se Luigi de Magistris sklicuje na člen 8 in na člen 9 Protokola, vendar se člen 9 ne more uporabiti zaradi člena 68 italijanske ustave, zato se očitno opira zgolj na člen 8;
            
         
               G.
            
            
               ker v skladu z ustaljeno prakso Parlamenta dejstvo, da so sodni postopki civilnopravne ali upravnopravne narave ali da vsebujejo vidike, ki sodijo v civilno ali upravno pravo, samo po sebi ne predstavlja ovire za veljavnost imunitete iz tega člena;
            
         
               H.
            
            
               ker dejstva v tej zadevi, kot so prikazana v sodnem pozivu in v pisnih predložitvah Luigija de Magistrisa Odboru za pravne zadeve, nakazujejo, da trditve Luigija de Magistrisa nimajo neposredne, očitne povezave z njegovim opravljanjem nalog poslanca Evropskega parlamenta;
            
         
               I.
            
            
               ker Luigi de Magistris z objavo omenjene knjige potemtakem ni opravljal svoje dolžnosti poslanca Evropskega parlamenta;
            
         
               1.
            
            
               se odloči ne zaščititi imunitete in privilegijev Luigija de Magistrisa;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Italije in Luigiju de Magistrisu.
            
         
      (1)  Zadeva št. 101/63 Wagner proti Fohrmann in Krier [1964] ZOdl. 195, zadeva št. 149/85 Wybot proti Faure in drugi [1986] ZOdl. 2391, zadeva št. T-345/05 Mote proti Parlamentu [2008] ZOdl II-2849, združeni zadevi št. C-200/07 in C-201/07 Marra proti De Gregorio in Clemente [2008] ZOdl. I-7929, zadeva št. T-42/06 Gollnisch proti Parlamentu [2010] ZOdl. II-1135 in zadeva št. C-163/10 Patriciello (še ni objavljeno v ZOdl.).